Čas branja: 1 min

Gospodarska rast odraža predvsem okrevanje domačega povpraševanja; rast trošenja gospodinjstev najvišja od predkriznega leta 2008

Bruto domači proizvod se je v zadnjem lanskem četrtletju na letni ravni povečal za 2,6 odstotka, v celem letu pa 2,5 odstotka, kažejo podatki statističnega urada. Ob izločitvi vpliva koledarja je bil BDP v zadnjem lanskem četrtletju za 3,6 odstotka višji kot v primerljivem obdobju leta prej.

Po prvi oceni je BDP v lanskem letu znašal 39.769 milijonov evrov (leto pred tem 38.570 milijonov evrov). BDP na prebivalca pa je medletno poskočil na 19.262 evrov.

Rast zasebne potrošnje kot leta 2008

V zadnjem lanskem četrtletju so slovenska gospodinjstva porabila za 4,1 odstotka več kot leto prej. Takšno medletno rast so državni statistiki nazadnje zaznali v začetku leta 2008, torej pred krizo. Rast je najbolj opazna pri rasti nakupov avtomobilov, pohištva, oblek in obutve. Opazna ja predvsem rast povpraševanja po trajnih dobrinah. Oživitev investicij Po treh četrtletjih medletnih upadov investicij v osnovna sredstva, so se ta v zadjem lanskem četrtletju medletno okrepile za 0,9 odstotka. Še vedno je manj investicij v zgradbe, so pa statistiki opazili triodstotno rast investicij v stanovanjske nepremičnine. V celotnem lanskem letu je bilo sicer bruto investicij za 3,1 odstotka manj kot leto pred tem.

Februarska inflacija na letni ravni 2,2-odstotna